روس انرژی شیرکتی گازپروم صدری آلکسی میللر، تورک آخینی طبیعی گاز بورو خطی پروژه‌سینی گؤروشمک عذره صاباح تورکیه‌یه گله‌جک.
روس خبر آژانسی تاسسا قیمتلندیرمه‌لرده ائدن گازپروم صدر کؤمکچی‌سی آلکساندر مدوئدئو، میللر باشقانلیغینداکی گازپروم هیاتی‌نین چرشنبه گونو تورکیه‌ده گؤروشمه‌لر ائده‌جگینی ایفاده ائتدی.
مدوئدئو، اوّلجه تورک آخینی پروژه‌سی ایله علاقه‌دار دانیشیق‌لار ائده‌جگینی قید ائده‌رک، انرژییه دایر دیگر موضوعلارین دا سفرده اله آلیناجاغینی ایفاده ائتدی.
میللر و هیاتی‌نین تورکیه‌ده بوتاش رسمی‌لری ایله گؤروشمه‌سی گؤزلنیلیر.
تماس‌لار چرچیوه‌سینده تورک آخینی پروژه‌سی‌نین یانیندا تورکیه‌نین آلدیغی روس گازیندا دا ائندیریم موضوعسونون گؤروشوله‌جگی تخمین ائدیلیر.
